(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

Κ’ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ A΄

ΣΥΝΕΔΡΙΑΣΗ ΡΝΔ΄

Τετάρτη, 19 Ιουνίου 2024

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Άδεια απουσίας των Βουλευτών κ.κ. Μ. Λαζαρίδη και Γ. Γεωργαντά, σελ.   
2. Ανακοινώνεται ότι ο Πρόεδρος της Κοινοβουλευτικής Ομάδας «ΕΛΛΗΝΙΚΗ ΛΥΣΗ» κ. Κυριάκος Βελόπουλος, με την από 18 Ιουνίου 2024 επιστολή του προς τον Πρόεδρο της Βουλής, μας ενημερώνει ότι ο Βουλευτής Επικρατείας κ. Παύλος Σαράκης τίθεται εκτός της Κοινοβουλευτικής Ομάδας «ΕΛΛΗΝΙΚΗ ΛΥΣΗ», σελ.   
3. Ανακοινώνεται ότι ο Υπουργός Δικαιοσύνης διαβίβασε στη Βουλή, σύμφωνα με το άρθρο 86 του Συντάγματος και το ν. 3126/2003 «Ποινική Ευθύνη των Υπουργών», όπως ισχύουν, την 17.06.2024 ποινική δικογραφία που αφορά στον Πρωθυπουργό Κυριάκο Μητσοτάκη, στον πρώην Υπουργό Επικρατείας και εκτελούντα χρέη Υπουργού Μεταφορών και Υποδομών Γεώργιο Γεραπετρίτη, στον πρώην Υφυπουργό παρά τω Πρωθυπουργώ Χρήστο Τριαντόπουλο, στον πρώην Υπουργό Πολιτικής Προστασίας κατά τη χρονική περίοδο 2021-2023 Χρήστο Στυλιανίδη, στον Υπουργό Δικαιοσύνης Γεώργιο Φλωρίδη, στον πρώην Υφυπουργό Μεταφορών Μιχαήλ Παπαδόπουλο, στον πρώην Υπουργό Υγείας Αθανάσιο Πλεύρη και στην πρώην Υφυπουργό Υγείας Ζωή Ράπτη, σελ.   
4. Επί διαδικαστικού θέματος, σελ.   
   
Β. ΚΟΙΝΟΒΟΥΛΕΥΤΙΚΟΣ ΕΛΕΓΧΟΣ   
 Ανακοίνωση αναφορών, σελ.   
   
Γ. ΝΟΜΟΘΕΤΙΚΗ ΕΡΓΑΣΙΑ   
Κατάθεση σχεδίου νόμου:

Οι Υπουργοί Κλιματικής Κρίσης και Πολιτικής Προστασίας, Εθνικής Οικονομίας και Οικονομικών, Εθνικής Άμυνας, Εσωτερικών, Υποδομών και Μεταφορών, Περιβάλλοντος και Ενέργειας, Ανάπτυξης, Δικαιοσύνης, Κοινωνικής Συνοχής και Οικογένειας, Αγροτικής Ανάπτυξης και Τροφίμων, Ψηφιακής Διακυβέρνησης, Επικρατείας, καθώς και ο Αναπληρωτής Υπουργός Παιδείας, Θρησκευμάτων και Αθλητισμού κατέθεσαν σήμερα 19-6-2024 σχέδιο νόμου: «Ιδιωτική ασφάλιση έναντι φυσικών καταστροφών, κρατική αρωγή και προστασία, στεγαστική συνδρομή, διατάξεις για το Πυροσβεστικό Σώμα και άλλες διατάξεις», σελ.

ΠΡΟΕΔΡΕΥΩΝ

ΓΕΩΡΓΑΝΤΑΣ Γ., σελ.

ΟΜΙΛΗΤΕΣ

Α. Επί διαδικαστικού θέματος:  
 ΓΕΩΡΓΑΝΤΑΣ Γ. , σελ.

ΠΡΑΚΤΙΚΑ ΒΟΥΛΗΣ

Κ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Α΄

ΣΥΝΕΔΡΙΑΣΗ ΡΝΔ΄

Τετάρτη 19 Ιουνίου 2024

Αθήνα, σήμερα στις 19 Ιουνίου 2024, ημέρα Τετάρτη και ώρα 9.11΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Β΄ Αντιπροέδρου αυτής κ. **ΓΕΩΡΓΙΟΥ ΓΕΩΡΓΑΝΤΑ**.

**ΠΡΟΕΔΡΕΥΩΝ (Γεώργιος Γεωργαντάς):** Κυρίες και κύριοι συνάδελφοι, αρχίζει η συνεδρίαση.

Παρακαλείται ο κύριος Γραμματέας να ανακοινώσει τις αναφορές προς το Σώμα.

(Ανακοινώνονται προς το Σώμα από τον Γραμματέα της Βουλής κ. Γεώργιο Βρεττάκο, Βουλευτή Β΄ Πειραιώς, τα ακόλουθα:

Α. ΚΑΤΑΘΕΣΗ ΑΝΑΦΟΡΩΝ

(Να μπουν οι αναφορές από το σχετικό e-mail)

Β. ΑΠΑΝΤΗΣΕΙΣ ΥΠΟΥΡΓΩΝ ΣΕ ΕΡΩΤΗΣΕΙΣ ΒΟΥΛΕΥΤΩΝ

(Να μπουν οι απαντήσεις των ερωτήσεων από το σχετικό e-mail)

**ΠΡΟΕΔΡΕΥΩΝ (Γεώργιος Γεωργαντάς):** Κυρίες και κύριοι συνάδελφοι, θα ήθελα να σας ενημερώσω ότι στο σημερινό δελτίο επικαίρων ερωτήσεων υπήρχαν οκτώ επίκαιρες ερωτήσεις προς συζήτηση, εκ των οποίων δεν θα συζητηθεί καμμία για λόγους που θα αναφέρω ευθύς αμέσως:

Η πρώτη με αριθμό 1121/14-6-2024 επίκαιρη ερώτηση πρώτου κύκλου της Βουλευτού Τρικάλων της Κοινοβουλευτικής Ομάδας «ΣΥΡΙΖΑ - Προοδευτική Συμμαχία» κ. Μαρίνας Κοντοτόλη προς τον Υπουργό Παιδείας, Θρησκευμάτων και Αθλητισμού με θέμα: «Μέτρα στήριξης των μαθητών της Γ΄ λυκείου της Θεσσαλίας για την εισαγωγή τους στα πανεπιστήμια μέσω των πανελλαδικών εξετάσεων του 2024», δεν θα συζητηθεί κατόπιν συνεννόησης.

Η δεύτερη με αριθμό 1128/17-6-2024 επίκαιρη ερώτηση πρώτου κύκλου του Βουλευτή Ροδόπης της Κοινοβουλευτικής Ομάδας «ΠΑΣΟΚ - Κίνημα Αλλαγής» κ. Ιλχάν Αχμέτ, προς τον Υπουργό Υποδομών και Μεταφορών με θέμα: «Αποζημίωση δικαιούχων ιδιοκτητών απαλλοτριωθεισών εκτάσεων για την κατασκευή οδικού άξονα Κομοτηνή - Νυμφαία - ελληνοβουλγαρικά σύνορα», δεν θα συζητηθεί κατόπιν συνεννόησης.

Η τρίτη με αριθμό 1123/14-6-2024 επίκαιρη ερώτηση πρώτου κύκλου του Βουλευτή Αχαΐας της Κοινοβουλευτικής Ομάδας «Κομμουνιστικό Κόμμα Ελλάδας» κ. Νικολάου Καραθανασόπουλου προς τον Υπουργό Υποδομών και Μεταφορών με θέμα: «Άμεσα μέτρα αποκατάστασης της κυκλοφορίας στην περιοχή του Ισθμού της Κορίνθου μετά το ατύχημα με το βυτιοφόρο και την κατεδάφιση της γέφυρας», δεν θα συζητηθεί κατόπιν συνεννόησης.

Η πρώτη με αριθμό 1122/14-6-2024 επίκαιρη ερώτηση δεύτερου κύκλου του Βουλευτή Α΄ Θεσσαλονίκης της Κοινοβουλευτικής Ομάδας «ΣΥΡΙΖΑ - Προοδευτική Συμμαχία» κ. Χρήστου Γιαννούλη προς τον Υπουργό Υποδομών και Μεταφορών με θέμα: «Υπερδιπλάσια έκταση του δάσους του Σέιχ Σου θα υλοτομηθεί σε σχέση με αυτή που εγκρίθηκε αρχικά με την Απόφαση Έγκρισης Περιβαλλοντικών Όρων», δεν θα συζητηθεί κατόπιν συνεννόησης.

Η δεύτερη με αριθμό 1126/17-6-2024 επίκαιρη ερώτηση δεύτερου κύκλου του Βουλευτή Α΄ Πειραιώς της Κοινοβουλευτικής Ομάδας «Κομμουνιστικό Κόμμα Ελλάδας» κ. Νικολάου Αμπατιέλου προς τον Υπουργό Παιδείας, Θρησκευμάτων και Αθλητισμού, με θέμα: «Να παρθούν άμεσα όλα τα απαραίτητα μέτρα για την ασφαλή διαβίωση των οικότροφων στις φοιτητικές εστίες της Αθήνας κατά τους θερινούς μήνες», δεν θα συζητηθεί κατόπιν συνεννόησης.

Η τρίτη με αριθμό 1129/17-6-2024 επίκαιρη ερώτηση δεύτερου κύκλου του Βουλευτή Ηρακλείου της Κοινοβουλευτικής Ομάδας «Κομμουνιστικό Κόμμα Ελλάδας» κ. Εμμανουήλ Συντυχάκη προς τον Υπουργό Υποδομών και Μεταφορών, με θέμα: «Να διασφαλιστεί η σωστή λειτουργία του πτητικού έργου με ασφαλείς και ποιοτικές υπηρεσίες στα αεροδρόμια», δεν θα συζητηθεί κατόπιν συνεννόησης.

Η με αριθμό 4424/19-4-2024 ερώτηση του κύκλου αναφορών και ερωτήσεων του Βουλευτή Φθιώτιδος της Κοινοβουλευτικής Ομάδας «ΣΥΡΙΖΑ - Προοδευτική Συμμαχία» κ. Ιωάννη Σαρακιώτη προς τον Υπουργό Υποδομών και Μεταφορών, με θέμα: «Συνεχίζεται η γενικευμένη αγωνία των κατοίκων της περιοχής του Κόμματος Φθιώτιδας απέναντι στον κίνδυνο επανεμφάνισης πλημμυρικών φαινομένων, αντίστοιχων του 2021 - Αναγκαιότητα τοποθέτησης πάνω στις καταγγελίες, προβληματισμούς και τις ανησυχίες της τοπικής κοινωνίας και των φορέων της αυτοδιοίκησης», δεν θα συζητηθεί κατόπιν συνεννόησης.

Τέλος, η τέταρτη με αριθμό 1110/11-6-2024 επίκαιρη ερώτηση πρώτου κύκλου του Βουλευτή Έβρου της Κοινοβουλευτικής Ομάδας «Ελληνική Λύση» κ. Παράσχου Παπαδάκη προς τον Υπουργό Κλιματικής Κρίσης και Πολιτικής Προστασίας, με θέμα: «Αδικαιολόγητη εξαίρεση των Δήμων Αλεξανδρούπολης - Σαμοθράκης από την εκδήλωση ενδιαφέροντος προκειμένου για χορήγηση οικονομικής ενίσχυσης σε επιχειρήσεις με οικονομικές απώλειες στον Νομό Έβρου, που επλήγησαν από τις καταστροφικές πυρκαγιές Αυγούστου - Σεπτεμβρίου 2023», δεν θα συζητηθεί κατόπιν συνεννόησης.

Κυρίες και κύριοι συνάδελφοι, πριν κλείσουμε θα προβώ στις κάτωθι ανακοινώσεις προς το Σώμα:

Ο Βουλευτής κ. Μακάριος Λαζαρίδης ζητεί άδεια ολιγοήμερης απουσίας στο εξωτερικό από 29 τις Ιουνίου έως τις 2 Ιουλίου του 2024.

Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Γεώργιος Γεωργαντάς):** Συνεπώς η Βουλή ενέκρινε τη ζητηθείσα άδεια.

Επίσης ο Αντιπρόεδρος της Βουλής κ. Γεώργιος Γεωργαντάς ζητεί άδεια ολιγοήμερης απουσίας στο εξωτερικό από 24-6-2024 έως τις 28-6-2024.

Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Γεώργιος Γεωργαντάς):** Συνεπώς η Βουλή ενέκρινε τη ζητηθείσα άδεια.

Επίσης, οι Υπουργοί Κλιματικής Κρίσης και Πολιτικής Προστασίας, Εθνικής Οικονομίας και Οικονομικών, Εθνικής Άμυνας, Εσωτερικών, Υποδομών και Μεταφορών, Περιβάλλοντος και Ενέργειας, Ανάπτυξης, Δικαιοσύνης, Κοινωνικής Συνοχής και Οικογένειας, Αγροτικής Ανάπτυξης και Τροφίμων, Ψηφιακής Διακυβέρνησης, Επικρατείας, καθώς και ο Αναπληρωτής Υπουργός Παιδείας, Θρησκευμάτων και Αθλητισμού κατέθεσαν σήμερα 19-6-2024 σχέδιο νόμου: «Ιδιωτική ασφάλιση έναντι φυσικών καταστροφών, κρατική αρωγή και προστασία, στεγαστική συνδρομή, διατάξεις για το Πυροσβεστικό Σώμα και άλλες διατάξεις».

Παραπέμπεται στην αρμόδια Διαρκή Επιτροπή.

Επίσης, θα ήθελα να σας ανακοινώσω ότι ο Πρόεδρος της Κοινοβουλευτικής Ομάδας της Ελληνικής Λύσης» κ. Κυριάκος Βελόπουλος, με την από 18 Ιουνίου 2024 επιστολή του προς τον Πρόεδρο της Βουλής, μας ενημερώνει ότι ο Βουλευτής Επικρατείας κ. Παύλος Σαράκης τίθεται εκτός της Κοινοβουλευτικής Ομάδας της Ελληνικής Λύσης».

(Η προαναφερθείσα επιστολή καταχωρίζεται στα Πρακτικά και έχει ως εξής:

ΑΛΛΑΓΗ ΣΕΛΙΔΑΣ

(Να μπει η σελίδα 9)

ΑΛΛΑΓΗ ΣΕΛΙΔΑΣ

**ΠΡΟΕΔΡΕΥΩΝ (Γεώργιος Γεωργαντάς):** Τέλος, έχω την τιμή να ανακοινώσω στο Σώμα ότι ο Υπουργός Δικαιοσύνης διαβίβασε στη Βουλή, σύμφωνα με το άρθρο 86 του Συντάγματος και το ν.3126/2003 «Ποινική ευθύνη των Υπουργών», όπως ισχύουν, την 17-06-2024 ποινική δικογραφία που αφορά στον Πρωθυπουργό Κυριάκο Μητσοτάκη, στον πρώην Υπουργό Επικρατείας και εκτελούντα χρέη Υπουργού Μεταφορών και Υποδομών Γεώργιο Γεραπετρίτη, στον πρώην Υφυπουργό παρά τω Πρωθυπουργώ Χρήστο Τριαντόπουλο, στον πρώην Υπουργό Πολιτικής Προστασίας κατά τη χρονική περίοδο 2021 - 2023 Χρήστο Στυλιανίδη, στον Υπουργό Δικαιοσύνης Γεώργιο Φλωρίδη, στον πρώην Υφυπουργό Μεταφορών Μιχαήλ Παπαδόπουλο, στον πρώην Υπουργό Υγείας Αθανάσιο Πλεύρη και στην πρώην Υφυπουργό Υγείας Ζωή Ράπτη.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Γεώργιος Γεωργαντάς):** Με τη συναίνεση του Σώματος και ώρα 9.20΄ λύεται η συνεδρίαση για αύριο Πέμπτη 20 Ιουνίου 2024 και ώρα 10.00΄ με αντικείμενο εργασιών του Σώματος: νομοθετική εργασία, σύμφωνα με την ημερήσια διάταξη που έχει διανεμηθεί.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**